Kirjeldus:  Peitsime sügisesse Kadriorgu multiaarde, mis viib otsijad pargi erinevatesse kohtadesse. Aega maksab varuda 1-2 tundi, läbida tuleb pisut alla 2 km. Võta aardesse kaasa mõni kunsti- heli- või kirjandusteos, aardest kaasa võid võtta ühe sinna pandud teostest. Kõik koordinaadid, mida on kasutatud, on kujul DD MM SS.    Konteiner on piisavalt suur, et mahutada keskmist raamatut ja mõistagi mahub sinna ka CDsid.    Teekond koosneb järgmistest osadest ehk kontrollpunktidest, kust saab vihje järgmise punkti leidmiseks:    1. Helilooja kontrollpunkt.  Oled jõudnud ausamba juurde, mis asub multiaarde alguskoordinaatidel. Pane kirja sambal olevad numbrid. Tundmatu x koosneb sünniaasta esimesest ja viimasest numbrist, y aga on ausambal kujutatud inimese nimetähtede arv.    2. Kirjaniku kontrollpunkt.  Koordinaatidel N 59 26 x E 24 47 y-1 asub maja, mis on ka külastajatele avatud.  Sisse minna siiski pole vaja vihje leidmiseks. Kirja tuleb majal olevatest vihjetest panna järgmised numbrid: x on aastaarv (kahekohaline ehk kaks viimast numbrit), millal kirjanik oli kontrollpunktis olevas majas elanud juba 4 aastat.    3. Rootsi kuninga kontrollpunkt.  Koordinaatidel N 59 26 x-13 E 24 47 x asub puu. Mitte niisama puu, vaid kuninga istutatud. Selle puhul on ka mälestustahvel puu ees, millelt pane kirja numbrid, mis võivad vihje jaoks vajalikud olla. x on tahvlil  olev päev. Teine number y on aga tahvlil oleva kahe ülemise numbri summa.    4. Tsaari kontrollpunkt.  Koordinaadid on seekord N 59 26 x-13 E 24 y y. Oled ühe ajaloolise maja ees. x-i uueks väärtuseks võta kahe viimase numbri summa, mis on võetud maja ühe teatud registreerimisnumbri neljakohalisest arvust. Y jääb aga samaks.    5. Aare ise.  Nüüd oled jalutanud umbes 2 kilomeetrit ja natuke lisaks, kui tiirutasid kontrollpunktides rohkem kui meie. Koordinaadid on  siin: N 59 26 x E 24 y 30+x. Aeg on üles otsida aare ise. See on veidi keerulisem kui seni läbitud kontrollpunktide leidmine, kuid ei nõua mingit erivarustust ega karastatud meelt. Pikemat teed pidi on märksõnaks kanal. Lühemat teed pidi tuleb veidi ronida.